Miért más épült meg a Dagálynál, mint ami az eredeti tervekben volt. Hogy lett 100-ból 190 milliárd a Puskás Stadion? Mivel lehet büntetni az országot? Szeles Mónika kampányolt volna a budapesti olimpiáért. Interjú Fürjes Balázs kormánybiztossal.

Amikor azt mondták, hogy "vizes világbajnokság" nem gondoltuk, hogy szó szerint értik.

Bár a tegnapi özönvízszerű eső különleges kihívást jelentett az épületeknek, azt azért nem vártuk volna, hogy a vizes világbajnokság büszkesége, a Duna part új ékköve, a valahol 22 és 41 milliárd forint közötti összegből épülő Duna Aréna ilyen látványosan képtelen legyen megbirkózni a feladattal.

Márpedig a birtokunkba került videóból jól látszik, hogy az úszópalota irodahelyiségében majdnem ugyanúgy szakadt, mint odakint. (Túl azon, hogy a videó megbízható forrásból származik, ezen a fotón beazonosítható a Duna Aréna jellegzetes bútorzata.) Információink szerint egyébként volt olyan helyiség, ahol a beázás miatt az áramellátás is szünetelt.

Durván beázott a Duna Aréna

Az esetről megkérdeztük a világbajnokságot szervező Bp2017 nonprofit Kft-t, ha válaszolnak, frissítjük cikkünket.